tartuNLP/wikipedia-smugri-20251201 huggingface dataset:
Bonnet Clermontilainen

Bonnet Clermontilainen (, , ) (n. 663 – 710) oli Clermontin piispa.
Bonnet Clermontilainen oli Austrasian kuningas Sigebert III:n virkamies. Hän palveli kuningaskuntaa neljän kuninkaan alaisuudessa. Austrasian kuningas Teoderik III teki hänestä Marseillen ja koko Provencen kuvernöörin vuonna 680.
Bonnet Clermontilaisen vanhempi veljensä Clermontin piispa Pyhä Avitus II suositteli häntä seuraajakseen, ja hänen kuolemansa jälkeen vuonna 689 Bonnet vihittiin piispaksi. Oltuaan piispana kymmenen vuotta, alkoi hän epäillä, oliko hänen valintansa täysin kanoninen.
Hän luopui arvostaan, eli neljä vuotta harjoittaen katumusta luostarissa. Tehtyään pyhiinvaelluksen Roomaan hän kuoli Lyonissa 15. tammikuuta vuonna 710. Hänen pyhäinjäännöksiänsä säilytetään Clermontin katedraalissa.
Pyhän Bonnetin juhlapäivä on 15. tammikuuta.
Metamórfosi (Chalkidikí)

Metamórfosi (, ) on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 509 (2021).
Metamórfosin kylä sijaitsee Chalkidikín niemimaan etelärannikolla Kassándranlahden rannalla noin 31 kilometriä kaakkoon Polýgyroksen kaupungista ja noin 94 kilometriä kaakkoon Thessalonikista. Kylä on saanut nimensä sen Vapahtajan kirkastumiselle ("Metamórfosi tou Sotíros") omistetusta kirkosta.
Metamórfosi muodostaa myös laajemman kyläyhdyskunnan (Δημοτική Κοινότητα Μεταμορφώσεως, "Dimotikí Koinótita Metamorfóseos"), johon kuuluu varsinaisen Metamórfosin kylän lisäksi Metóchin kylä. Koko yhdyskunnan väkiluku on 606 (2021).
Metamórfosi

Metamórfosi (, ; ”Muodonmuutos” = ”[Kristuksen] kirkastuminen”) voi viitata seuraaviin paikkoihin Kreikassa:
Néa Goniá

Néa Goniá () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 417 (2021).
Néa Gonián kylä sijaitsee Chalkidikín niemimaan länsiosassa noin 43 kilometriä etelään Thessalonikista. Se on rakennettu noin 150 metrin korkeuteen merenpinnasta laskettuna. Kylä on syntynyt Kreikan ja Turkin väestönvaihdon myötä tulleiden evakkojen asutuksena. Néa Goniá muodostaa myös laajemman kyläyhdyskunnan (Δημοτική Κοινότητα Νέας Γωνιάς, "Dimotikí Koinótita Néas Goniás"), johon kuuluu varsinaisen Néa Gonián kylän lisäksi Neochorákin kylä. Koko yhdyskunnan väkiluku on 444 (2021).
Néa Irákleia

Néa Irákleia () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 619 (2021).
Néa Irákleian kylä sijaitsee Chalkidikín niemimaan länsirannikolla noin 42 kilometriä eteläkaakkoon Thessalonikista. Se on osa Ágios Pávloksen kyläyhdyskuntaa. Kylän nimi, suomeksi ”Uusi Irákleia", viittaa vanhaan Irákleiaan eli antiikin ajan Herakleiaan, nykyisen Turkin Marmara Ereğlisin kaupunkiin, josta tuli evakkoja seudulle Kreikan ja Turkin väestönvaihdossa.
Néa Ténedos

Néa Ténedos () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 399 (2021).
Néa Ténedoksen kylä sijaitsee Chalkidikín niemimaan läntisissä sisäosissa noin 59 kilometriä eteläkaakkoon Thessalonikista. Se on rakennettu noin 130 metrin korkeuteen merenpinnasta laskettuna. Kylän nimi, suomeksi ”Uusi Ténedos”, tulee siitä, että se on syntynyt Tenedokselta Kreikan ja Turkin väestönvaihdon myötä tulleiden evakkojen asutuksena. Néa Ténedos muodostaa oman kyläyhdyskuntansa (Δημοτική Κοινότητα Νέας Τενέδου, "Dimotikí Koinótita Néas Tenédou"), johon ei kuulu muita asutuksia.
Palaiochóra (Chalkidikí)

Palaiochóra (, myös "Palaióchora", Παλαιόχωρα) on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 629 (2021).
Palaiochóran kylä sijaitsee Chalkidikín niemimaan keskiosissa noin 20 kilometriä pohjoiseen Polýgyroksen kaupungista ja noin 60 kilometriä itäkaakkoon Thessalonikista. Se on rakennettu noin 380 metrin korkeuteen merenpinnasta laskettuna. Palaiochóra muodostaa oman kyläyhdyskuntansa (Δημοτική Κοινότητα Παλαιοχώρας, "Dimotikí Koinótita Palaiochóras"), johon ei kuulu muita asutuksia.
Palaiókastro (Chalkidikí)

Palaiókastro (, ) on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 35 (2021).
Palaiókastron kylä sijaitsee Chalkidikín niemimaan keskiosissa noin yhdeksän kilometriä pohjoiseen Polýgyroksen kaupungista ja noin 57 kilometriä kaakkoon Thessalonikista. Se on rakennettu noin 560 metrin korkeuteen merenpinnasta laskettuna. Kylä on saanut nimensä, suomeksi ”Vanha linna”, sen lähellä olleesta linnasta.
Palaiókastro muodostaa myös laajemman kyläyhdyskunnan (Δημοτική Κοινότητα Παλαιοκάστρου, "Dimotikí Koinótita Palaiokástrou"), johon kuuluu varsinaisen Palaiókastron kylän lisäksi Diastávrosi Palaiokástroun kylä. Koko yhdyskunnan väkiluku on 284 (2021).
Paralía Dionysíou

Paralía Dionysíou () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 602 (2021).
Paralía Dionysíoun kylä sijaitsee Chalkidikín niemimaan länsirannikolla noin 61 kilometriä eteläkaakkoon Thessalonikista. Se on osa Dionysíoun kyläyhdyskuntaa. Kylässä on pitkä hiekkaranta, ja myös koko kylän nimi tarkoittaa ”Dionýsioksen rantaa”. Nimi liittyy Athoksen Pyhän Dionysioksen luostariin, jolla on historiallinen yhteys alueeseen.
Nurmon kunnanvaltuusto

Nurmon kunnanvaltuusto oli Etelä-Pohjanmaan maakunnassa sijainneen Nurmon kunnan ylin päättävä elin, jonka jäsenet eli valtuutetut valittiin kuntavaaleissa neljän vuoden välein. Valtuustokaudella 2005–2008 kunnanvaltuustossa oli 35 paikkaa, joista kuusitoista oli keskustan hallussa. Toiseksi suurin puolue oli kokoomus. Valtuuston toiminta lakkasi Nurmon liityttyä Ylistaron kanssa Seinäjoen kaupunkiin 1. tammikuuta 2009.
Koostumus vaaleittain.
Vuoden 2008 kunnallisvaalit käytiin seuraavan vuoden kuntajaon mukaisesti, eli nurmolaiset asettuivat ehdolle ja äänestivät ehdokkaita Seinäjoen kaupunginvaltuustoon.
Valtuutetut.
Kausi 2005–2009.
Nurmon viimeiseksi jääneeseen kunnanvaltuustoon kaudelle 2005–2008 valittiin vuoden 2004 kunnallisvaaleissa seuraavat jäsenet:
Me krokotiilit

Me krokotiilit on suomalainen sketsisarja. Sarjaa tehtiin kolme lähes tunnin mittaista jaksoa, ja niistä ensimmäinen esitettiin Yle TV1 -kanavalla 24. syyskuuta 1966. Ohjelman tuottivat ja ohjasivat Matti Kuusla ja Riitta Degerholm. Päärooleja näyttelivät VEK-ryhmän jäsenet Matti Kuusla, Aarre Elo ja Jukka Virtanen.
Yhtenä ohjelman sketsiaiheena oli valtiovarainministeri Mauno Koiviston budjettipuhe, jonka väliin leikattiin nauravia poliitikkoja. Kuusla oli kuvannut naurukohtaukset eduskunnan kahvilassa kertomalla siellä poliitikoille vitsejä. Lakoilla paljon uhkaillut Suomen Merimies-Unionin puheenjohtaja Niilo Wälläri saatiin kapellimestariksi johtamaan Ylioppilaskunnan Laulajia "Keltainen jäänsärkijä" -laulun kuoroesitykseen. Kuusla, Elo ja Virtanen esittivät "Vänrikki Stoolin tarinoiden" aikakauden hahmoja "kentsu"-sketseissä. Kolmikko pukeutui myös aasialaistyylisiin vaatteisiin ja oli puhuvinaan kiinan kieltä, ja tämä kertaalleen kuvattu sketsi esitettiin monta kertaa eri tavoilla tekstitettynä tekstin liittyessä ajankohtaisiin asioihin.
60006 Holgermandel

60006 Holgermandel (1999 TB16) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Holger Mandel (s. 1957) on saksalainen tähtieteilijä.
469705 ǂKá̦gára

469705 ǂKá̦gára (väliaikainen nimitys ) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on nimetty ǀXam-kansan mytologian mukaan, jossa ǂKá̦gára ja ǃHãunu taistelivat.
Kohde on "kylmä" cubewano. Kohteella on vuonna 2009 löydetty kuu, jonka nimi on ǃHãunu. Ensisijaisen kohteen läpimitta on noin ja toissijaisen kohteen läpimitta on noin . Järjestelmän yhteismassa on noin .
471325 Taowu

471325 Taowu (väliaikainen nimitys ) on kentaureihin kuuluva suuri asteroidi. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Kohde on nimetty kiinalaisen mytologian mukaan.
Keiteleen kunnanvaltuusto

Keiteleen kunnanvaltuusto on Pohjois-Savon maakunnassa sijaitsevan Keiteleen kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 19 paikkaa, joista yksitoista on keskustan hallussa valtuustokaudella 2025–2029. Toiseksi suurin puolue on perussuomalaiset kolmella paikallaan.
Kunnanvaltuuston puheenjohtajana toimii Saara Koskinen (kesk.). Ensimmäinen varapuheenjohtaja on Jarmo Ylitalo (kok.) ja toinen Roope Pulkkinen (ps.).
Koostumus vaaleittain.
Viime kuntavaaleissa vuonna 2025 kunnan suurimman puolueen keskustan kannatus Keiteleellä oli noin 50 prosenttia. Perussuomalaiset on ollut Keiteleen toiseksi suurin puolue vuoden 2012 kuntavaalien jälkeen. Ennen tätä toiseksi eniten kannatusta olivat keränneet sosiaalidemokraatit vuoden 1988 jälkeen ja vasemmistoliiton edeltäjä SKDL ennen vuoden 1988 vaaleja.
Valtuutetut.
Kausi 2025–2029.
Keiteleen kunnanvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:
Vartiolaiva Karhu

Vartiolaiva Karhu on Suomen rajavartiolaitoksen vuonna 2026 valmistuva Turva-luokan ulkovartiolaiva. Ympärivuotiseen käyttöön suunniteltu alus on 98 metriä pitkä ja 17,6 metriä leveä, ja se voi käyttää polttoaineenaan dieselöljyn lisäksi nesteytettyä maakaasua (LNG).
Merirajan vartionnin ja valvonnan lisäksi Karhusta löytyy kyky niin rajavalvontaan, meripelastukseen, Suomen alueellisen koskemattomuuden valvontaan sekä turvaamiseen, massaevakuointeihin, ympäristövahinkojen torjuntaan, kansainvälisiin operaatioihin kuin erinäisten vaarallisten erityistilanteidenkin hoitoon. Aluksessa on 1 180 m3:n kerätyn öljyn tankki.
10064 Hirosetamotsu

10064 Hirosetamotsu (1988 UO) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Tamotsu Hirose (s. 1931) on tunnettu tähtitieteilijä Shikokun saarella.
Überseequartierin metroasema

Überseequartier on Hampurin metron U4-linjan metroasema, joka avattiin 29. marraskuuta 2012. Se sijaitsee HafenCityn kaupunginosassa. Asemaa käyttää arkisin 10 077 matkustajaa päivässä. Suunnitteluvaiheessa aseman nimi oli Überseezentrum.
Arkkitehtuuri ja taide.
Pysäkin suunnitteli darmstadtilainen Netzwerkarchitekten-arkkitehtitoimisto. Seinät on päällystetty sinisillä keraamisilla lasilaatoilla, jotka tuovat mieleen vedenalaisen maailman, mikä viittaa aseman merenläheiseen sijaintiin.
Vedenalaista vaikutelmaa korostaa ääni-installaatio, jossa kaiuttimet lähettävät vedenalaisia ääniä, kuten aaltoja ja muita meren ääniä, vahvistaen visuaalista vaikutelmaa akustisesti.
Hampurin kansainvälisestä merimuseosta pysyvästi lainatussa vitriinissä on Günther Nitzin rakentama 1:100-mittakaavainen malli "Queen Elizabeth 2:sta" (brittiläinen matkustaja-alus, joka liikennöi vuosina 1969–2008).
HafenCity Universitätin metroasema

HafenCity Universität on Hampurin metron U4-linjan asema, joka avattiin 29. toukokuuta 2012. Se sijaitsee HafenCityn kaupunginosassa, lähellä HafenCityn yliopistoa. Asema toimi U4-linjan pääteasemana 6. joulukuuta 2018 asti, jolloin linjaa laajennettiin Elbbrückenin rautatieasemalle. Suunnitteluvaiheessa aseman nimi oli Lohsepark. Aseman suunnitteli müncheniläinen arkkitehtitoimisto Raupach Architekten. Asemaa käyttää arkisin 5 240 matkustajaa päivässä. Asema sai vuoden 2013 Radiance Award for Excellence in Lighting Design -palkinnon International Association of Lighting Designers -järjestöltä. 
Historia.
Aseman rakennustyöt aloitettiin helmikuussa 2008, ja harjannostajaiset pidettiin 11. toukokuuta 2010. Aseman sisätyöt kestivät kesästä 2010 kesään 2012. Aseman avauduttua, sille liikennöitiin aluksi vain viikonloppuisin ja pyhäpäivinä, mutta säännöllinen liikennöinti alkoi 10. elokuuta 2013.
Kaisa Pohjola (pukusuunnittelija)

Kaisa Pohjola (s. 1990 Kirkkonummi) on suomalainen pukusuunnittelija. Pohjola on suunnitellut mm. "Aikuiset" -televisiosarjan sekä "Kenraaliharjoitus" -elokuvan puvustukset. Pohjola on suunnitellut myös "Putous"-viihdeohjelman sketsihahmojen asut kausilla 12-16.
Elbbrückenin rautatieasema

Elbbrücken on Hampurin metron ja S-Bahnin yhteinen risteysasema. Metroasema avattiin 7. joulukuuta 2018, mutta viereinen S-Bahnin asema avattiin vasta 15. joulukuuta 2019. Molemmat asemat suunnitteli arkkitehtitoimisto von Gerkan Marg und Partner. Suunnitteluvaiheessa aseman nimi oli Chicago Square. Metroasema rakennettiin siten, että linjaa on helppo jatkaa myöhemmin Wilhelmsburgin suuntaan. Metron ja S-Bahnin asemat on yhdistetty toisiinsa ylikulkusillalla. Asemaa käyttää arkisin 2 567 matkustajaa päivässä.
Historia.
Hampurin senaatti päätti aseman rakentamisesta 15. tammikuuta 2013, ja rakennustyöt aloitettiin 24. kesäkuuta 2013. Varsinaisen aseman rakennustyöt aloitettiin 7. huhtikuuta 2015. S-Bahn aseman rakennustyöt aloitettiin elokuussa 2017, ja tavoitteena oli avata se samaan aikaan metroaseman kanssa. Maaperään liittyvät ongelmat kuitenkin lykkäsivät avajaisia vuodella. Asema otettiin käyttöön 15. joulukuuta 2019.
Rautalammin kunnanvaltuusto

Rautalammin kunnanvaltuusto on Pohjois-Savon maakunnassa sijaitsevan Rautalammin kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 17 paikkaa, joista seitsemän on keskustan hallussa valtuustokaudella 2025–2029. Toiseksi suurin puolue neljällä paikalla on kokoomus.
Koostumus vaaleittain.
Keskustan kannatus on ollut matalimmillaan 31 prosenttia ja korkeimmillaan noin 54 prosenttia kuntavaaleissa Rautalammilla. Toiseksi kannatetuin on ollut aiemmin SDP, mutta kokoomus on saanut sitä korkeamman kannatuksen vuonna 2008 ja sittemmin vuoden 2021 kuntavaaleista lähtien. Viime kuntavaaleissa 2025 kokoomus sai noin 26 prosenttia kunnan äänistä.
Perussuomalaiset asetti ehdokkaita Rautalammilla tulematta valituksi valtuustoon vuosina 2000 ja 2004.
Valtuutetut.
Kausi 2025–2029.
Vuoden 2025 kuntavaaleissa ehdokkaita Rautalammilla oli yhteensä 46. Valtuustoon valittiin seitsemäntoista jäsentä, joka oli neljä valtuutettua vähemmän kuin edellisissä vaaleissa. Keskusta hävisi määrällisesti eniten menetettyään kolme paikkaa. SDP ja perussuomalaiset hävisivät kumpikin yhden paikan. Vasemmistoliitto ja vihreät olivat vaaliliitossa, mutta tästä huolimatta vasemmistoliitto putosi valtuustosta. Vihreät sen sijaan sai yhden lisäpaikan, kuten myös kokoomus. Valitun valtuuston keski-ikä on noin 50 vuotta. Valituista yhdeksän oli uusia.
Rautalammin kunnanvaltuustoon valittiin seuraavat jäsenet kaudelle 2025–2029:
Ethel Caterham

Ethel Caterham (21. elokuuta 1909 Shipton Bellinger, Hampshire, Englanti) on brittiläinen nainen ja maailman vanhin elossa oleva henkilö. Hänestä tuli maailman vanhin elossa oleva henkilö brasilialaisen Inah Canabarro Lucasin kuoltua 30. huhtikuuta 2025. 
Caterhamista tuli myös kaikkien aikojen vanhimmaksi elänyt Yhdistyneen kuningaskunnan asukas hänen ylitettyä Charlotte Hughesin iän 7. huhtikuuta 2025.
Elämä.
Ethel May Caterham (o.s. Collins) syntyi 21. elokuuta 1909 Shipton Bellingerissä, Hampshiressä, ja kasvoi Wiltshiressä. Hän oli seitsemäs kahdeksasta Alfred Collinsin (1867–1927) ja Fanny Shearsin (1867–1951) lapsesta. Vuonna 1927, 18-vuotiaana, hän matkusti yksin laivalla Intiaan työskennelläkseen lastenhoitajana brittiläisessä perheessä.
Caterham meni naimisiin vuonna 1933 Norman Caterhamin kanssa. Hän asui Hongkongissa ja Gibraltarilla aviomiehensä kanssa, joka oli armeijan everstiluutnantti. Pariskunnalla oli kaksi lasta, Gem ja Anne, joista Gem kuoli 2000-luvun alussa ja Anne kuoli syöpään helmikuussa 2020, 82-vuotiaana.
Jäätyään leskeksi Caterham vietti aikaansa puutarhanhoidon parissa, ulkoiluttaen koiriaan, nauttien perhetapaamisista ja pelaten bridgeä. Hän ajoi autoa 97-vuotiaaksi saakka ja pysyi intohimoisena bridgepelaajana vielä yli satavuotiaana.
Vuonna 2020, 110-vuotiaana, Caterham toipui onnistuneesti koronaviruksesta.
Caterhamista tuli Yhdistyneen kuningaskunnan vanhin elossa oleva henkilö 22. tammikuuta 2022, 112-vuotiaan Mollie Walkerin kuoltua. Myöhemmin, 19. elokuuta 2023, hänestä tuli Euroopan vanhin elossa oleva henkilö espanjalaisen 117-vuotiaan Maria Branyas Moreran kuoltua.
7. huhtikuuta Caterham ohitti Charlotte Hughesin iän ja hänestä tuli kaikkien aikojen vanhimmaksi elänyt britti. 26. huhtikuuta, Japanin Okagi Hayashin kuoltua, hänestä tuli viimeinen elossa oleva vuonna 1909 syntynyt henkilö. Neljä päivää myöhemmin, 30. huhtikuuta, hänet tunnustettiin virallisesti maailman vanhimmaksi elossa olevaksi ihmiseksi ja viimeiseksi elossa olevaksi henkilöksi, joka oli syntynyt 1900-luvun ensimmäisellä vuosikymmenellä.
Moldauhafenin metroasema

Moldauhafen on Hampurin metron U4-linjan suunnitteilla oleva pääteasema, jonka rakennustyöt aloitetaan vuonna 2027. Asema on tarkoitus avata vuonna 2031. 
Asema rakennetaan 16 metriä korkealle sillalle Elben yläpuolelle. Aseman nimi valittiin suoralla kansanäänestyksellä marraskuussa 2024. Moldauhafenin lisäksi aseman muut nimivaihtoehdot olivat Grasbrook ja Prager Ufer. Aseman suunnittelivat arkkitehtitoimistot schlaich bergermann partner sbp SE, gmp Generalplanungsgesellschaft mbH ja WTM Engineers GmbH.
Tarkoitus.
Asema on tarkoitus toteuttaa osana Grasbrookin kaupunkikehityshanketta, jossa nykyiselle satama-alueelle rakennetaan useita uusia asuinkortteleita. Uuden aseman on ensisijaisesti tarkoitus yhdistää nämä uudet asuinkorttelit keskustaan, mutta myös mahdollistaa parempi yhteys pohjoiseen Veddeliin. Aseman alla kulkee kävely- ja pyörätie, joka yhdistää rakenteilla olevat Freihafenelbquartierin ja Hafentorquartierin kaupunginosat toisiinsa.
Erik Klinge

Erik Martin Klinge (s. 13. huhtikuuta 1933 Helsinki) on suomalainen farmakologian ja lääkeaineiden biologisen standardisoinnin emeritusprofessori.
Kilngen vanhemmat olivat apulaistoimitusjohtaja Georg Klinge ja Nina Trifonoff. Hän tuli ylioppilaaksi Helsingin normaalilyseosta 1952, valmistui Helsingin yliopistosta lääketieteen lisensiaatiksi 1960 ja väitteli siellä lääketieteen ja kirurgian tohtoriksi 1969. 
Klinge oli Maailman lääkäriliiton yleiskokouksen pääsihteeri Suomen Lääkäriliitossa 1963–1964 ja sotilaslääkäri Pääesikunnan lääkintöosastolla 1964–1966. Helsingin yliopistossa hän oli farmakologian assistentti ja apulaisopettaja 1965–1980 ja farmakolologian ja lääkeaineiden biologisen standardisoinnin vt. professori 1973–1974 ja apulaisprofessori 1980–1997, toimittuaan myös farmakologian laitoksella dosenttina 1971–1980. Hän oli myös farmakologian ja toksikologian vt. professori Eläinlääketietellisessä korkeakoulussa 1978 ja farmakologian osaston päällikkö lääketehdas Orionilla 1978–1980, samoin kuin vieraileva tutkija Karoliinisessa instituutissa 1971–1972 ja 1975–1976. Klingellä on ollut useita kotimaisia ja kansainvälisiä asiantuntija- ja luottamustehtäviä ja hän on julkaissut tutkimusten ohella tietoteoksia. Klinge sai professorin arvonimen 1993.
Egil Häggman

Egil Axelsson Häggman (s. 8. huhtikuuta 1935 Kristiina) on suomalainen näyttelijä, teatteriohjaaja ja teatterinjohtaja.
Elämä ja ura.
Egil Häggmanin vanhemmat olivat rehtori Axel Häggman ja Elisabet Johnson. Hänen puolisonsa oli näyttelijä Eila Ilenius 1963–1977. Häggman valmistui ylioppilaaksi 1954 ja opiskeli Helsingin yliopistossa lakia 1956–1958. Teatteria hän opiskeli Svenska Teaternin oppilaskoulussa 1958–1961. Hän opiskeli myös Draamastudion ohjaajaseminaarissa 1963–1964 ja Kotkan Seudun musiikkiopistossa 1965–1968. Häggman opetti Kotkan kaupunginteatterin oppilaskoulussa 1965–1968. Hänen kirjallinen toimintansa käsittää näytelmien suomennoksia sekä artikkeleita ja esseitä eri julkaisuissa. Häggman työskenteli make up -taiteilijana Hollywoodissa 1969–1970.
Häggmanin ensimmäinen kiinnitys oli stipendiaatti Svenska Teaterniin 1960–1961, mitä seurasi ohjaajan ja näyttelijän kiinnitys Rauman kaupunginteatteriin 1961–1963, teatterinjohtajan tehtävät Varkauden Teatterissa 1963–1965 ja ohjaajan ja näyttelijän kiinnitys Kotkan kaupunginteatteriin 1965–1968. Häggman lähti Yhdysvaltoihin, missä hän työskenteli näyttelijänä Theatre of Artsissa Hollywoodissa 1970–1971. Hän palasi Rauman kaupunginteatteriin teatterinjohtajaksi 1971–1973.
Häggmanin rooleja teatterissa ovat olleet muun muassa Vanja-eno, Demetrius ("Kesäyön unelma") ja Peachum ("Kerjäläisooppera"). Hänen teatteriohjauksiinsa lukeutuvat "Tartuffe", "Mustalaisruhtinatar" ja useat muut. Häggman vieraili ohjaajana University of Oregonissa 1968.
Häggman näytteli myös valkokankailla kymmenessä pitkässä ja yhdessä lyhyessä elokuvassa vuosina 1958–1962. Hänen roolinsa ovat pieniä piipahduksia, joita ei yleensä ole kreditoitu, kuten mies hotellin aulassa Lasse Pöystin ohjaamassa komediassa "Asessorin naishuolet" (1958) ja tarjoilijan rooli Ossi Skurnikin ohjaamassa rikoselokuvassa "Tie pimeään" (1962).
Vaalan kunnanvaltuusto

Vaalan kunnanvaltuusto on Pohjois-Pohjanmaan maakunnassa sijaitsevan Vaalan kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 19 paikkaa, joista kymmenen on keskustan hallussa valtuustokaudella 2025–2029. Toiseksi eniten paikkoja on vasemmistoliitolla ja kokoomuksella, kolme kummallakin.
Kunnanvaltuuston puheenjohtajana toimii Jenna Leinonen (kesk.). Ensimmäinen varapuheenjohtaja on Reijo Virkkunen (kesk.) ja toinen Markus Rovio (kok.).
Koostumus vaaleittain.
Suurin puolue Vaalassa kuntavaaleissa on keskusta, jonka kannatus on liikkunut noin 40–60 prosentin välillä vuodesta 1976. Toiseksi eniten kannatusta on perinteisesti kerännyt vasemmistoliitto ja sen edeltäjä SKDL, jolla on ollut yleensä noin 20–25 prosentin kannatus. Vuoden 2012 kuntavaaleissa vasemmistoliiton kannatus laski 14,9 prosenttiin ja perussuomalaiset ohittivat kannatuksessa sen 0,2 prosenttiyksiköllä. Vuonna 2025 kokoomus nousi Vaalassa toiseksi kannatetuimmaksi puolueeksi vasemmistoliiton ohi.
Valtuutetut.
Kausi 2025–2029.
Vaala oli ainoa kunta, joka nosti valtuustonsa kokoa vuoden 2025 kuntavaaleihin. Vaalan valtuustoon valittiin 19 jäsentä, kaksi enemmän kuin edellisvaaleissa. Keskusta sai kaksi lisäpaikkaa ja kokoomus yhden. Kristillisdemokraatit saivat myös yhden paikan ja pääsivät Vaalan kunnanvaltuustoon ensimmäistä kertaa sitten 1980-luvun. Vasemmistoliitto ja perussuomalaiset hävisivät molemmat yhden paikan. Ehdolla olivat myös SDP:n, Liike Nytin ja valitsijayhdistyksen ehdokkaat, jotka jäivät ilman paikkaa.
Vaalan kunnanvaltuustoon valittiin seuraavat jäsenet kaudelle 2025–2029:
Ecom (ohjelmisto)

Ecom on suomalainen talotekniikka- ja rakennusalalle suunnattu laskutus- ja toiminnanohjausjärjestelmä. Ohjelmistoa käyttävät erityisesti sähkö-, LVI- ja rakennusalan yritykset. Ecom-ohjelmiston avulla voidaan hallita laskutusta, projekteja, varastoja sekä työtilauksia. Ratkaisu auttaa yrityksiä tehostamaan toimintaansa, vähentämään manuaalisia rutiineja ja parantamaan tuottavuutta. 
Historia ja tausta.
Ecom-ohjelmisto julkaistiin vuonna 1995, ja sen kotipaikka on Turku. Ecom on osa Finagoa, joka syntyi Accountor Softwaren, norjalaisen 24SevenOfficen ja Heeroksen yhdistyessä. Accountor Software on laajentunut useilla yrityskaupoilla, kuten 24SevenOffice -liiketoiminnan hankinnalla ja Heeroksen:n ostamisella pois pörssistä. Yrityksen ohjelmistoperheeseen kuuluvat Ecomin, Heeroksen ja 24SO:n lisäksi myös Procountor, Apix, eTasku, Isolta ja Mepco Total. 
Käyttökohteet ja ominaisuudet.
Ecom on suunniteltu erityisesti talotekniikka- ja rakennusalan tarpeisiin. Ohjelmiston keskeisiä ominaisuuksia ovat:
Ecomia käytetään erityisesti sähköurakoinnin, LVI-palveluiden ja rakennusprojektien hallinnassa, joissa tarvitaan yhdistettyä laskutus- ja toiminnanohjausratkaisua.
(528219) 2008 KV42

 on kentaureihin kuuluva suuri pikkuplaneetta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on ensimmäinen löydetty retrogradisella kiertoradalla kiertävä transneptuninen kohde. Vuonna 2008 tehdyn analyysin mukaan useita kohteita samanlaisilla kiertoradoilla on olemassa ja myöhemmin on löydetty muita.
Susitetrat

Susitetrat (Cynodontidae) on tetrakaloihin kuuluva kalaheimo. Heimon lajeja tavataan makeista vesistä Etelä-Amerikasta. Susitetralajit luettiin aiemmin kuuluviksi tetroihin.
Lajit ja anatomia.
Susitetroihin kuuluu kolme sukua ja yhteensä kahdeksan lajia. Aiemmin heimoon luettiin kuuluvaksi kaksi muutakin sukua, mutta ne on sittemmin siirretty vaanijatetrojen (Acestorhynchidae) heimoon. Susitetroille yhteisiä piirteitä ovat kookas ja vino suu, jossa olevat hampaat ovat usein kookkaat ja naskalimaisen terävät. Heimon lajien rintaprofiili muistuttaa köliä ja rintaevät ovat kookkaat. Lajit voivat kasvaa 20–65 cm pitkäksi.
Levinneisyys ja elintavat.
Susitetrat ovat yleisimpiä Amazonin altaan alueella ja eteläisimmillään niitä tavataan Uruguaysta. Heimon kalat elävät kirkasvetisissä puroissa, joissa ja järvissä usein lähellä pintaa kasvillisuuden seassa. Lajit ovat petoja, jotka saalistavat kaloja ja lisäksi hyönteisiä ja äyriäisiä. Eräitä susitetroja kalastetaan ravinnoksi.
Apix

Apix Messaging Oy on suomalainen verkkolasku-, verkkopalkka- ja EDI-operaattori eli sanomaoperaattori, joka tarjoaa yrityksille sähköisten liiketoimintaviestien välityspalveluja. Yritys on perustettu 2. kesäkuuta 2010 ja sen kotipaikka on Helsinki.
Yritysosto.
Apix on osa Finagoa, joka syntyi Accountor Softwaren yhdistyessä norjalaisen 24SevenOfficen ja suomalaisen Heeroksen kanssa. Finago on yksi pohjoismaiden suurimmista SaaS-toimijoista yritysohjelmistoissa. 
Apix Messaging oli vuoden 2021 yritysoston jälkeen osa Accountor Softwarea, jonka ohjelmistoperheeseen kuuluvat myös Procountor, eTasku, Isolta, Ecom ja Mepco Total. Yritys on laajentunut useilla yrityskaupoilla, kuten jo mainitun Apixin sekä 24SevenOffice -liiketoiminnan  ja Heeros Oyj:n hankinnoilla. 
Palvelut.
Apix tarjoaa palveluita sähköisten laskujen, palkkalaskelmien, tilausten, tilausvahvistusten ja muiden EDI-sanomien välitykseen. Palveluihin sisältyvät muun muassa sanomamateriaalin muuntaminen, reititys ja jakelu sekä sähköinen arkistointi. Lisäksi yritys tarjoaa tukipalveluina tulostus-, postitus- ja skannausratkaisuja. Yritys on toiminut verkkopalkkaoperaattorina vuodesta 2019 lähtien.
Lisäpalveluita ovat integroidut kohteet, kuten PEPPOL-verkkolaskujen sekä Tanskan Nemhandel-järjestelmän tuki.
Palvelut integroituvat saumattomasti joihinkin muihin taloushallinnon järjestelmiin, kuten saman emoyhtiön alaisuudessa toimivaan Procountoriin ja Isoltaan.
Toiminta-alue ja asiakaskunta.
Apix toimii Suomessa, muissa Pohjoismaissa sekä Baltiassa. Palveluita käyttää hieman yli 100 000 yritystä, joille välitetään arviolta useita miljoonia sanomia kuukaudessa. Lisäksi yrityksellä on yli 80 yhteistyökumppania, esimerkiksi Svea.
Sertifiointi.
Apix toimii osana Finagoa, joka on sertifioitu ISO 27001 -standardin mukaisesti. Sertifikaatti kattaa ohjelmisto- ja palveluympäristön ja prosessit Suomessa ja Ruotsissa sekä vahvistaa yhtiön kykyä hallita tietoturvariskejä.
Nordencreutz

Nordencreutz oli ruotsalainen aatelissuku, joka aateloitiin Ruotsin ritarihuonelle 2. joulukuuta 1719 ja introdusoitiin vuonna 1720 numerolla 1703. Suku sammui mieslinjalta vuonna 1936 ja lopullisesti vuonna 1982.
Patria Trackx

Patria Trackx (tyyliteltynä TRACKX) on suomalaisen Patrian suunnittelema ja valmistama tela-alustainen panssaroitu miehistönkuljetusvaunu.
Kehitys ja historia.
TRACKX kehitettiin Patrian monikansallisessa FAMOUS-ohjelmassa, joka sai rahoitusta Euroopan unionilta. Siihen osallistuu Suomen lisäksi kahdeksan maata. Patria julkisti ajoneuvon DSEI UK -tapahtumassa Lontoossa syyskuussa 2025. Se on suunniteltu korvaamaan esimerkiksi vanhoja yleisiä M113- ja MT-LB-miehistönkuljetusvaunuja etenkin Euroopan maissa ja toimimaan vaativissa olosuhteissa, etenkin kylmässä. Oppia otettiin esimerkiksi Ukrainan sodasta. Vaunun pitäisi olla valmis sarjatuotantoon vuonna 2027.
Suunnittelu.
TRACKX on tela-alustainen vaunu, jonka tehtävä on kuljettaa sotilaita taisteluun. Vaunun tyhjäpaino on 12 tonnia ja suurin lastikapasiteetti 3,5 t. TRACKX onkin rooliinsa melko kevyt. Kokeissa saavutettiin huippunopeus 88 km/h, mikä on tiettävästi tela-ajoneuvojen maailmanennätys. Leveähköt kumitelat antavat matalan maapaineen, mikä helpottaa pehmeässä maastossa ajamista. TRACKX on suunniteltu ja kokeiltu toimimaan hyvin muun muassa soilla ja lumessa.
TRACKX voi kuljettaa 12 sotilasta: ajaja ja vaununjohtaja istuvat ohjaamossa edessä, ja miehistötilaan taakse mahtuu kuljetettavaksi 10 sotilasta varusteineen. Vaunun panssarointi antaa suojaa pientuliaseilta, mutta panssarointia voidaan lisätä suojaamaan myös panssarin läpäisyyn tarkoitetuilta ammuksilta. Vaunun pääasiallinen aseistus on katolle sijoitettu 12,7 mm:n konekivääri.
DeepL

DeepL SE eli DeepL (lyhennys sanoista 'Deep Language') on Saksan Kölnissä sijaitseva konekäännöksiä ja tekoälyn helpottamaa kirjoittamispalvelua tarjoava, yksityisesti omistettu yritys. Yrityksen perustaja ja toimitusjohtaja on Jarosław Kutyłowski. Vuoden 2024 lopulla yhtiön palveluksessa oli yli 1 000 henkilöä. Yhdysvaltalainen talousjulkaisu Forbes listasi yrityksen tekoäly-yhtiöiden AI 50 -listalleen keväällä 2024 ja aikakauslehti Time vuoden 2025 merkittävimpien yritysten Time100-yhtiölistalleen.
Puolalainen yrittäjä Jarosław Kutyłowski perusti yhtiön vuonna 2017. Yhtiön käännösohjelmistoa on pidetty keskeisenä kilpailijana Googlen (Google Translate) ja Microsoftin käännöspalveluille (Microsoft Translator). Yhtiön oman ilmoituksen ja esimerkiksi kieliteknologiaa seuraavan Slator-julkaisun yhdessä yhdysvaltalaisen kieliteknologia-alan yhdistyksen (ALC) kesän 2024 vertailun mukaan DeepL:n käännökset olisivat osuvampia kuin sen kahden edellämainitun suuren kilpailijan tuotokset. Kielitegnologia-alan ALC-yhdistyksen kesän 2024 kyselyyn osallistuneista DeepL:n palveluja käytti konekäännöksiin useampi (82 %) kuin Googlen (46 %), Microsoftin (32 %) tai Amazon AWS:n (17 %) käännöspalveluja. DeepL:n tekstikäännössovellus tunnisti syyskuussa 2025 noin 35 kieltä: miltei kaikkien EU-kielten (maltan ja iirin kielet eivät olleet mukana) ohella tuettuja kieliä ovat arabia, indonesia, japani, kiina, korea, norja, turkki, ukraina ja venäjä. Lisäksi hepreaa, thaita ja vietnamia tuetaan API-liitynnän kautta käytettäessä seuraavan sukupolven kielimalleja.
DeepL:n ilmaisia peruspalveluja käyttävät miljoonat ihmiset. Yhtiö väittää kotisivuillaan, että sillä olisi yli 200 000 ammatti- tai yrityskäyttäjää, joiden joukossa olivat lehtiuutisten mukaan esimerkiksi Axa, Best Buy, Coursera, Elsevier, Fujitsu, Klarna, Nokia, Rakuten, Roche, Siemens ja Zendesk. Maksullisena palveluna yritys tarjoaa tekstikäännösten lisäksi tekoälyavusteista tukea vieraan kielen kirjoittamiseen sekä puhutun kielen käännöspalvelua. Yrityksen käännöspalvelut ovat yhtiön oman ilmoituksen mukaan ISO 27001-, SOC 2 tyypin II, GDPR- ja HIPAA-yhteensopivia (Health Insurance Portability and Accountability Act). Syyskuussa 2025 DeepL julkaisi yrityskäyttäjille suunnatun tekoälyapurin (IA agent).
Toukokuussa 2024 DeepL SE keräsi sijoittajilta 300 miljoonaa Yhdysvaltain dollaria uutta rahoitusta toimintansa kehittämiseen ja laajentamiseen; tuolloisella arvostuksella yrityksen osakkeiden arvo olisi ollut noin kaksi miljardia dollaria. Syyskuuhun 2025 mennessä yhtiö oli kerännyt viiden rahoituskierroksen kautta sijoituksia kaikkiaan 415 miljoonaa dollaria. Vuoden 2024 lopulla DeepL perusti sivutoimipisteen Yhdysvaltoihin ja sain 2025 alussa käännöspalvelulleen HIPAA-yhteensopivaisuushyväksynnän, joka vaaditaan palvelun liittämiseksi osaksi yhdysvaltalaisia terveydenhoitoalan palveluja.
DeepL SE käyttää liiketoimintoihinsa esimerkiksi EcoDataCenterin suurteholaskentakeskusta (HPC) Falunissa Ruotsissa.
Yleisurheilu kesäuniversiadeissa 2025

Vuoden 2025 kesäkesäuniversiadeissa Saksan Bochumissa, Nordrhein-Westfalenin osavaltiossa, järjestettiin yleisurheilussa 51 kilpailutapahtumaa, miehille 25, naisille 25 ja yksi sekalajitapahtuma. Yleisurheilutapahtumat järjestettiin Lohrheidestadionilla 21.–27. heinäkuuta 2025.
Aussonne

Aussonne (oksitaaniksi: "Aussona") on kunta Ranskan eteläosassa Haute-Garonnen departementissa Oksitanian alueella. Se sijaitsee noin 17 kilometriä Toulousen kaupungista luoteeseen.
Aussonnen alkuperä on hyvin vanha. Vanhin tunnettu asiakirja missä Aussonne mainitaan, on maanvaihtosopimus, jonka allekirjoittivat kuningas Filip Kaunis ja Quercystä kotoisin oleva ritari 1200-luvulla. Tämän jälkeen kuntaa on hallinnut lukuisia aatelissukuja. Viimeinen Aussonnen herra oli Samuel-Jacques-Louis-Jean-François d'Aubuisson. Hän oli lakimies ja Toulousen parlamentin neuvonantaja, joka tuomittiin kuolemaan vuonna 1794 Pariisin vallankumoustuomioistuimen toimesta.
Kaupungin keskustassa sijaitsevan linnan lisäksi kaupungissa on säilynyt joitakin arkkitehtonisia jäänteitä myrskyisästä historiastaan, kuten Laubarèden ja Paucyn linnat, jotka olivat tuolloin aatelisläänityksiä. Notre-Dame-du-Rosairen kirkko rakennettiin uudelleen 1500-luvulla, jolloin se tuli Maltan ritarikunnan omistukseen. Tämän jälkeen kirkkoon on tehty muutostöitä 1800-luvulla.
37117 Narcissus

37117 Narcissus (väliaikainen nimitys ) on kentaureihin luokiteltava suuri asteroidi. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Asteroidin läpimitta on noin . Asteroidi on nimetty kreikkalaisen mytologian sankarihahmon mukaan.
Kohteen on arvioitu olevan mahdollisesti entinen komeetta.
Polýchrono

Polýchrono (, ) on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on (2021).
Polýchronon kylä sijaitsee Chalkidikín niemimaan läntisimmän niemen Kassándran niemen itärannikolla noin 98 kilometriä eteläkaakkoon Thessalonikista. Polýchrono muodostaa oman kyläyhdyskuntansa (Δημοτική Κοινότητα Πολυχρόνου, "Dimotikí Koinótita Polychrónou"), johon ei kuulu muita asutuksia.
Antiikin aikana lähistöllä sijaitsi Neapoliin kaupunki.
Rizá (Chalkidikí)

Rizá () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 376 (2021).
Rizán kylä sijaitsee Chalkidikín niemimaan keskiosissa noin 20 kilometriä pohjoiseen Polýgyroksen kaupungista ja noin 59 kilometriä itäkaakkoon Thessalonikista. Se on rakennettu noin 360 metrin korkeuteen merenpinnasta laskettuna. Rizá muodostaa oman kyläyhdyskuntansa (Δημοτική Κοινότητα Ριζών, "Dimotikí Koinótita Rizón"), johon ei kuulu muita asutuksia.
Saná

Saná () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 230 (2021).
Sanán kylä sijaitsee Chalkidikín niemimaan keskiosissa noin 19 kilometriä pohjoiseen Polýgyroksen kaupungista ja noin 53 kilometriä kaakkoon Thessalonikista. Se on rakennettu noin 310 metrin korkeuteen merenpinnasta laskettuna. Saná muodostaa oman kyläyhdyskuntansa (Δημοτική Κοινότητα Σανών, "Dimotikí Koinótita Sanón"), johon ei kuulu muita asutuksia.
Skála Foúrkas

Skála Foúrkas () on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on 368 (2021).
Skála Foúrkasin kylä sijaitsee Chalkidikín niemimaan läntisimmän niemen Kassándran länsirannikolla. Se on osa sisämaassa noin 3,5 kilometrin päässä sijaitsevan Foúrkan kyläyhdyskuntaa, jonka satamana se toimii. Kylässä on noin 2,5 kilometriä pitkä uimaranta.
Taxiárchis

Taxiárchis () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 742 (2021).
Taxiárchisin kylä sijaitsee Chalkidikín niemimaan keskiosissa noin 16 kilometriä koilliseen Polýgyroksen kaupungista ja noin 67 kilometriä itäkaakkoon Thessalonikista. Se on rakennettu noin 670 metrin korkeuteen merenpinnasta laskettuna. Kylä on saanut nimensä sen arkkienkeli Mikaelille ("Taxiárchis", "Archangélou Michaíl") omistetusta kirkosta. Taxiárchis muodostaa oman kyläyhdyskuntansa (Δημοτική Κοινότητα Ταξιάρχου, "Dimotikí Koinótita Taxiárchou"), johon ei kuulu muita asutuksia.
Fårup

Fårup on taajama Randersin kunnassa Tanskassa. Taajamassa oli 1 037 asukasta vuoden 2025 alussa.
Vávdos

Vávdos () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 337 (2021).
Vávdoksen kylä sijaitsee Chalkidikín niemimaan keskiosissa noin 23 kilometriä luoteeseen Polýgyroksen kaupungista ja noin 53 kilometriä kaakkoon Thessalonikista. Vávdos muodostaa oman kyläyhdyskuntansa (Δημοτική Κοινότητα Βάβδου, "Dimotikí Koinótita Vávdou"), johon ei kuulu muita asutuksia.
Vávdoksen paikan arvellaan olleen asutettu jo roomalaisella kaudella. Ensimmäiset historialliset tiedot kylästä ovat vuodelta 1321. Kylässä toimii kansatieteellinen kokoelma.
Gassum

Gassum on taajama Randersin kunnassa Tanskassa. Taajamassa oli 395 asukasta vuoden 2025 alussa.
Vrástama

Vrástama () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 720 (2021).
Vrástaman kylä sijaitsee Chalkidikín niemimaan keskiosissa noin 13 kilometriä itään Polýgyroksen kaupungista ja noin 76 kilometriä kaakkoon Thessalonikista. Se on rakennettu noin 450 metrin korkeuteen merenpinnasta laskettuna. Vrástama muodostaa myös laajemman kyläyhdyskunnan (Δημοτική Κοινότητα Βραστάμων, "Dimotikí Koinótita Vrastámon"), johon kuuluvat varsinaisen Vrástaman kylän lisäksi kylät Kellí ja Planá. Koko yhdyskunnan väkiluku on 944 (2021).
Gimming

Gimming on taajama Randersin kunnassa Tanskassa. Taajamassa oli 235 asukasta vuoden 2025 alussa.
Zográfou (Chalkidikí)

Zográfou () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 253 (2021).
Zográfoun kylä sijaitsee Chalkidikín niemimaan länsiosassa noin 61 kilometriä eteläkaakkoon Thessalonikista. Kylässä on myöhäisellä bysanttilaisella ajalla 1300-luvulla rakennettu torni, joka oli osa Athoksen Zográfoksen luostarin metokhionia. Tästä on peräisin myös koko kylän nimi. Zográfou muodostaa oman kyläyhdyskuntansa (Δημοτική Κοινότητα Ζωγράφου, "Dimotikí Koinótita Zográfou"), johon ei kuulu muita asutuksia.
Gjerlev

Gjerlev on taajama Randersin kunnassa Tanskassa. Taajamassa oli 637 asukasta vuoden 2025 alussa.
Zográfou

Zográfou () voi viitata seuraaviin paikkoihin Kreikassa:
Hald (Randers)

Hald on taajama Randersin kunnassa Tanskassa. Taajamassa oli 343 asukasta vuoden 2025 alussa.
Anthíli

Anthíli () on Kreikan kylä, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Kylän väkiluku on (2021).
Anthílin kylä sijaitsee rannikkotasangolla Spercheiós-joen suistossa noin yhdeksän kilometriä eteläkaakkoon Lamían kaupungista. Anthíli muodostaa oman kyläyhdyskuntansa (Δημοτική Κοινότητα Ανθήλης, "Dimotikí Koinótita Anthílis"), johon ei kuulu muita asutuksia.
Kainoúrgio (Fthiotis)

Kainoúrgio (, ) on Kreikan kylä, joka kuuluu hallinnollisesti Kaména Voúrlan kuntaan, Fthiotiin alueyksikköön ja Keski-Kreikan alueeseen. Kylän väkiluku on (2021).
Kainoúrgion kylä sijaitsee rannikkotasangolla noin 35 kilometriä itäkaakkoon Lamíasta ja noin kaksi kilometriä sisämaahan Maliakóslahden rannasta. Kainoúrgio muodostaa myös laajemman kyläyhdyskunnan (Δημοτική Κοινότητα Καινουργίου, "Dimotikí Koinótita Kainourgíou"), johon kuuluvat varsinaisen Kainoúrgion kylän lisäksi kylät Agía Aikateríni, Ágios Dimítrios ja Néo Thrónio. Koko yhdyskunnan väkiluku on (2021).
Kainoúrgio

Kainoúrgio (, ; ”Uusi”) voi viitata seuraaviin paikkoihin Kreikassa:
Kastélla

Kastélla () on Kreikan kylä, joka sijaitsee Euboian saarella ja kuuluu hallinnollisesti Dírfys-Messápian kuntaan, Euboian alueyksikköön ja Keski-Kreikan alueeseen. Kylän väkiluku on (2021).
Kastéllan kylä sijaitsee Euboian läntisissä keskisosissa noin 13 kilometriä pohjoiseen Chalkídasta ja noin 2,5 kilometriä sisämaahan saaren länsirannikosta ja Pohjoisen Euboianlahden rannasta. Kastélla muodostaa myös laajemman kyläyhdyskunnan (Δημοτική Κοινότητα Καστέλλας, "Dimotikí Koinótita Kastéllas"), johon kuuluvat varsinaisen Kastéllan kylän lisäksi kylät Chlóes ja Fteliá Paralías Kastéllas. Koko yhdyskunnan väkiluku on (2021).
Magoúla (Euboia)

Magoúla () on Kreikan kylä, joka sijaitsee Euboian saarella ja kuuluu hallinnollisesti Erétrian kuntaan, Euboian alueyksikköön ja Keski-Kreikan alueeseen. Kylän väkiluku on 982 (2021).
Magoúlan kylä sijaitsee Euboian etelärannikolla Eteläisen Euboianlahden rannalla noin neljä kilometriä itäkoilliseen Erétrian kaupungista ja noin 24 kilometriä itäkaakkoon Chalkídasta. Se on rakennettu noin 46 metrin korkeuteen merenpinnasta laskettuna. Magoúla on osa Erétrian kaupunkiyhdyskuntaa.
Malakónta

Malakónta () on Kreikan kylä, joka sijaitsee Euboian saarella ja kuuluu hallinnollisesti Erétrian kuntaan, Euboian alueyksikköön ja Keski-Kreikan alueeseen. Kylän väkiluku on (2021).
Malakóntan kylä sijaitsee Euboian etelärannikolla Eteläisen Euboianlahden rannalla noin kolme kilometriä länteen Erétrian kaupungista ja noin 18 kilometriä itäkaakkoon Chalkídasta. Se on rakennettu noin 27 metrin korkeuteen merenpinnasta laskettuna. Malakónta on osa Erétrian kaupunkiyhdyskuntaa.
Elisabet Lann

Elisabet Lann (s. 1977) on ruotsalainen kristillisdemokraattinen poliitikko, joka on toiminut maansa sairaanhoitoministerinä syyskuusta 2025. Lann on kotoisin Smoolannin Månsarpista ja on vuodesta 1997 asunut Göteborgissa, missä hän opiskeli valtio-oppia ja sittemmin toiminut kunnallispolitiikassa.
J. J. McCarthy

Jonathan James ”J. J.” McCarthy (s. 20. tammikuuta 2003 Evanston, Illinois, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. McCarthy edustaa NFL-joukkue Minnesota Vikingsia. Ennen NFL-uraansa hän edusti Michiganin yliopiston joukketta. Vikings varasi hänet ensimmäisellä kierroksella . Heinäkuussa 2024 McCarthy teki Vikingsin kanssa nelivuotisen ja yhteensä 21,85 miljoonan dollarin arvoisen tulokassopimuksen. Sopimus sisälsi 12,71 miljoonan dollarin arvoisen allekirjoituspalkkion. McCarthy on pelannut yhden NFL:n runkosarjan ottelun. Tässä ottelussa hänellä oli 13 onnistunutta heittoa 20 heittoayrityksestä ja 143 heitoilla edettyä jaardia. Hänen heittojensa onnistumisprosentti oli 65,0%. Hän heitti kaksi touchdownia ja yhden syötönkatkon. Hän eteni juoksemalla 25 jaardia ja teki juoksemalla yhden touchdownin. Uran tilastot päivitetty kauden 2025 ensimmäisen peliviikon jälkeen 9. syyskuuta 2025.
Boris Brejcha

Boris Brejcha (s. 26. marraskuuta 1981 Ludwigshafen am Rhein, Länsi-Saksa) on saksalainen DJ ja tuottaja. Hän kuvailee musiikkiaan "high-tech minimaliksi". Hänen tavaramerkiksi on muodostunut keikoilla käytettävä venetsialaisten karnevaalien jokerimaski.
Yksityiselämä.
Brecjha synti Ludwigshafen am Rheinissä vuonna 1981. Kuusivuotiaana hän loukkaantui vakavasti Ramsteinin lentonäytösonnettomuudessa, josta hän sai kasvoihin vakavia palovammoja ja joutui viettämään useita kuukausia sairaalassa.
Syyrian parlamenttivaalit 2025

Syyrian vuoden 2025 parlamenttivaalit on tarkoitus järjestää 5. lokakuuta ja niissä valitaan 140 edustajaa 210-paikkaiseen kansalliskokoukseen. Kyseessä ovat maan ensimmäiset vaalit Bašar al-Assadin hallinnon kaaduttua joulukuussa 2024. 
Alkujaan vaalit oli tarkoitus järjestää 15.–20. syyskuuta. Syyrian Korkea komitea ilmoitti kuitenkin, että vaaleja tullaan siirtämään, koska ehdokkaita oli odotettua enemmän. Uudeksi vaalipäiväksi ilmoitettiin 5. lokakuuta. 
Tausta.
Al-Assadin aikana maan kansalliskokous luonnehdittiin lähinnä väittelykerhoksi ja kumileimasimeksi. Edustajat valittiin suorilla vaaleilla, mutta silloisen perustuslain mukaan 2/3 paikoista oli kiintiöity baathisteille ja loput sitoutumattomille ehdokkaille.
Vuoden 2025 vaalit tullaan pitämään väliaikaisjärjestelyiden turvin, jotka Syyrian väliaikainen hallinto hyväksyi elokuussa 2025. 140 edustajaa on tarkoitus valita vaaleilla ja loput 70 nimittää presidentti. Nimitettävien edustajien on tarkoitus olla teknoraatteja, joiden nimityksillä halutaan varmistaa mahdollisimman monipuolinen edustus. Helmikuussa 2025 presidentti Ahmad al-Šaraa sanoi, että Syyrian infrastruktuuri ei toistaiseksi kykene toimittamaan vaaleja ja arvioi tämän korjaamiseen kuluvan useita vuosia.
Vaaleja ei toistaiseksi järjestetä druusien hallitsemassa As-Suwaydan ja kurdien hallitsemissa Al-Raqqan ja Al-Hasakan maakunnissa. Väliaikaisen hallituksen mukaan perusteena on alueiden huono turvallisuustilanne ja vaalit järjestetään jahka se on parantunut. Kurdihallinto kritisoi päätöstä ja vaati mm. YK:ta olemaan tunnustamatta Syyrian vaalien tulosta.
Edustajien toimikauden pituus on toistaiseksi vain 30 kuukautta.
Äänioikeus ja ehdokasasettelu.
Vaalit toteutetaan epäsuorasti paikallisten valitsijamieskollegioiden kautta. Tästä vastaa 11-jäseninen Korkea komitea, joka perustaa paikalliset valitsijamieskollegiot. Syyrialainen ihmisoikeuksiin erikoistunut asianajaja Anwar al-Bunni on sanonut, että maasta puuttuu poliittinen infrastruktuuri (mm. puolueet ja aktivismi) ja al-Assadin aikana Syyrian kansalaisuuksia jaettiin iranilaisille palkkasotilaille, minkä vuoksi valitsijamieskollegioiden kautta käytävät vaalit ovat tässä vaiheessa loogiset. 
Ehdokkaaksi voivat asettua henkilöt, jotka täyttävät seuraavat ehdot:
Bobbi Campbell

Bobbi Campbell (28. tammikuuta 1952 – 15. elokuuta 1984 San Francisco) oli yhdysvaltalainen seksuaalivähemmistöjen ja AIDS:iin sairastuneiden oikeuksia ajanut aktivisti.
Campbell varttui Tacomassa ja valmistui Washingtonin yliopistosta vuonna 1974. Hän aloitti työskentelyn sairaanhoitajana ja jatkoi opintojaan Kalifornian yliopistossa (San Francisco). Campbell sairastui AIDS:iin liittyneeseen Kaposin sarkoomaan 1980-luvun alussa ja oli vuonna 1982 mukana perustamassa myöhemmin People With AIDS -nimellä tunnettua järjestöä. Campbell puhui aluksi Kaposin sarkoomasta, koska AIDS-termiä ei vielä käytetty. Hän loi San Franciscon ensimmäisen AIDS-tietousjulisteen ja levitti kuvia Kaposin sarkooman aiheuttamista muutoksistaan kehottaen vastaavista muutoksista kärsiviä hakeutumaan terveydenhuollon palveluihin. Campbell osallistui San Francisco AIDS Foundationin perustamiskokoukseen ja toimi sen hallituksessa. Hän oli mukana järjestämässä ensimmäistä AIDS Candlelight March -tapahtumaa, joka pidettiin vuonna 1983 samanaikaisesti San Franciscossa ja New Yorkissa. Campbell liittyi Sisters of Perpetual Indulgence -liikkeeseen ja oli johtamassa ryhmää, joka laati ensimmäisen homomiesten homomiehille laatiman turvaseksioppaan, jossa jaettiin tietoutta sukupuolitaudeista. Vakavaa aihetta käsiteltiin oppaassa huumorin kera.
Campbell esiintyi 8. elokuuta 1983 "Newsweekin" kannessa kumppaninsa Bobby Hilliardin kanssa. Hänestä tuli yksi ensimmäisistä kasvot AIDS:lle antaneista yhdysvaltalaisista. Campbell kirjoitti "San Francisco Sentineliin" kolumnia sairauskokemuksistaan. Hän vieraili puhujana terveyskonferensseissa ja yhteisötapaamisissa. 15. heinäkuuta 1984 Campbell oli puhujana National March for Lesbian and Gay Rights -tapahtumassa, joka pidettiin demokraattien kansallisen kokouksen aikana San Franciscossa. Campbell kuoli San Francisco General Hospitalissa kuukausi myöhemmin. Vuoden 1985 San Francisco Pride omistettiin hänen muistolleen.